ΗΜΟΣ ΡΕΘΥΜΝΗΣ

Δ/ΝΣΗ ΥΠΗΡΕΣΙΩΝ ΔΟΜΗΣΗΣ

Αρ.Πρωτ. : 30784/8-8-2025

**ΠΡΟΣΚΛΗΣΗ 3ης ΑΝΑΡΤΗΣΗΣ ΚΤΗΜΑΤΟΛΟΓΙΟΥ**

**ΤΗΣ ΠΟΛΕΟΔΟΜΙΚΗΣ ΜΕΛΕΤΗΣ**

**“ΜΕΛΕΤΗ ΠΡΑΞΗΣ ΕΦΑΡΜΟΓΗΣ ΣΤΙΣ ΠΕΡΙΟΧΕΣ ΠΕΡΙΒΟΛΙΩΝ ΚΑΙ ΚΑΛΛΙΘΕΑΣ**

**ΤΗΣ ΔΗΜΟΤΙΚΗΣ ΕΝΟΤΗΤΑΣ ΡΕΘΥΜΝΗΣ”**

Έχοντας υπόψη:

α) Το υπό εκπόνηση έργο «ΠΟΛΕΟΔΟΜΙΚΕΣ ΜΕΛΕΤΕΣ (ΜΕΛΕΤΗ ΠΡΑΞΗΣ ΕΦΑΡΜΟΓΗΣ ΣΤΙΣ ΠΕΡΙΟΧΕΣ ΠΕΡΙΒΟΛΙΩΝ ΚΑΙ ΚΑΛΛΙΘΕΑΣ ΤΗΣ ΔΗΜΟΤΙΚΗΣ ΕΝΟΤΗΤΑΣ ΡΕΘΥΜΝΗΣ)»

β) Τις παραγράφους 5 και 6, του άρθρου 12, του Ν. 1337/1983 για επέκταση των πολεοδομικών σχεδίων κ.λ.π. όπως αυτές αντικαταστάθηκαν με την παράγραφο  4, του άρθρου 6 του Ν.2242/1994 (Φ.Ε.Κ. 162Α) για την πολεοδόμηση περιοχών δεύτερης κατοικίας και άλλες διατάξεις.

γ) Την παράγραφο 5, του άρθρου 8, του Ν.1337/1983,  όπως τροποποιήθηκε και ισχύει.

δ) Την με αριθμό 93027/7188/1994 (Φ.Ε.Κ. 877Β/25-11-1994) απόφαση Υ.ΠΕ.ΧΩ.Δ.Ε. για το χρόνο και τρόπο δημοσιότητας της πρόσκλησης για υποβολή δηλώσεων ιδιοκτησίας κ.λ.π. και την εγκύκλιο ΔΤΕ/Β/13474/553/8/1-4-2005 εγκ. 8/2005.

Ανακοινώνεται ότι **στο ισόγειο του Τμήματος Πολιτισμού του Δήμου Ρεθύμνης, οδός Αρκαδίου 48**, έχουν αναρτηθεί Τοπογραφικά και Κτηματολογικά διαγράμματα και Κτηματολογικοί Πίνακες αλφαβητικοί και αριθμητικοί, που συντάχθηκαν στα πλαίσια της μελέτης  «ΠΟΛΕΟΔΟΜΙΚΕΣ ΜΕΛΕΤΕΣ (ΜΕΛΕΤΗ ΠΡΑΞΗΣ ΕΦΑΡΜΟΓΗΣ ΣΤΙΣ ΠΕΡΙΟΧΕΣ ΠΕΡΙΒΟΛΙΩΝ ΚΑΙ ΚΑΛΛΙΘΕΑΣ ΤΗΣ ΔΗΜΟΤΙΚΗΣ ΕΝΟΤΗΤΑΣ ΡΕΘΥΜΝΗΣ)».

Η παρούσα ανάρτηση  αποτελεί την 3η ανάρτηση του κτηματολογίου της εν λόγω μελέτης.

Προσκαλούνται οι φερόμενοι ιδιοκτήτες των ακινήτων που βρίσκονται εντός των περιοχών Περιβολιών και Καλλιθέας, να προσέλθουν **στο ισόγειο του Τμήματος Πολιτισμού του Δήμου Ρεθύμνης, οδός Αρκαδίου 48**, **εντός προθεσμίας 15 ημερών και σε ώρες 9.00 π.μ. με 13.00 μ.μ**  από την τελευταία δημοσίευση της παρούσας, προκειμένου να υποβάλλουν δήλωση ιδιοκτησίας, καθώς και να λάβουν γνώση των διορθώσεων των διαγραμμάτων και των πινάκων όπως αυτές προέκυψαν μετά την επεξεργασία της 2ης Ανάρτησης.

Εντός της ιδίας προθεσμίας, μπορούν να αποστέλλονται ηλεκτρονικά στο e-mail:

**dilosi-idioktisias@rethymno.gr**

Επισημαίνεται ότι η υποβολή δηλώσεων ιδιοκτησίας είναι ουσιαστική προϋπόθεση για την ορθότερη σύνταξη της μελέτης.

Περισσότερες πληροφορίες για τα δικαιολογητικά που απαιτούνται, θα δίνονται κατά τις εργάσιμες μέρες και ώρες 9.00 π.μ. με 13.00 μ.μ. στο Τμήμα Πολιτισμού και στο site του Δήμου Ρεθύμνης: **https://www.rethymno.gr/**

 **Ο ΔΗΜΑΡΧΟΣ ΤΟΥ ΔΗΜΟΥ ΡΕΘΥΜΝΗΣ**

 **ΓΙΩΡΓΗΣ Χ. ΜΑΡΙΝΑΚΗΣ**